สังคมข่าวหุ้น
*ดัชนีหุ้นไทยปิดตลาด 1,630.50 จุด เพิ่มขึ้น 7.71 จุด มูลค่าซื้อขาย 50,057 ล้านบาท แม้มีแรงหนุนจากกลุ่มสื่อสารและโรงไฟฟ้า แต่ต้องจับตาผลประชุมกนง.วันนี้ว่าจะ “คงหรือลด” อัตราดอกเบี้ย ประเมินกรอบแนวรับ 1,600-1,620 จุด แนวต้าน 1,635-1,640 จุด
24 ก.ย. 2562

เล็กเซียวหงส์
*ดัชนีหุ้นไทยปิดตลาด 1,630.50 จุด เพิ่มขึ้น 7.71 จุด มูลค่าซื้อขาย 50,057 ล้านบาท แม้มีแรงหนุนจากกลุ่มสื่อสารและโรงไฟฟ้า แต่ต้องจับตาผลประชุมกนง.วันนี้ว่าจะ “คงหรือลด” อัตราดอกเบี้ย ประเมินกรอบแนวรับ 1,600-1,620 จุด แนวต้าน 1,635-1,640 จุด
*น่าสนใจ “ราคาหุ้นแบงก์” วันนี้จะ “ปลดปล่อย” หรือ “จมปลัก” จากมติประชุมกนง.เอาเป็นว่าหาก “ลดอัตราดอกเบี้ย” จะทำให้หุ้นแบงก์ตอบสนองเชิงลบระยะสั้นและจมปลักจนถึงปลายปี..จนกว่าจะตอบสนองชัดเจนว่ากระทบจากการลดอัตราดอกเบี้ย..มากน้อยเพียงใด..ในทางตรงข้ามหาก “คงอัตราดอกเบี้ย” หุ้นแบงก์จะตอบสนองเชิงบวกทันที เพราะถือเป็นการปลดปล่อยแรงกดดันที่มีต่อหุ้นแบงก์ช่วงนี้ทันที…ที่สำคัญมีปัจจัยเชิงบวกเรื่องการนำเอาสำรองส่วนเกิน มาบันทึกกลับเป็นกำไรได้อีกด้วย
*ICN ขาดข่าวดีมานาน ล่าสุดชนะการประมูลงานกฟภ. “จัดซื้อพร้อมติดตั้งระบบวิทยุสื่อสารแบบดิจิทัลฯ” มูลค่า 275.80 ล้านบาท ระยะเวลาดำเนินงาน 365 วัน หลังลงนามสัญญาภายในเดือน ต.ค.นี้ ดูจากมูลค่างานและระยะเวลาดำเนินงานปีเดียว เท่ากับว่าปีหน้า ICN ทยอยรับรู้รายได้งานนี้ทั้งปีเลยทีเดียว
*GULF-PTT มีเฮ! หลังครม.ไฟเขียว ผลประมูลโครงการพัฒนาท่าเรืออุตสาหกรรมมาบตาพุด ระยะที่ 3 ภายใต้สัญญาที่เรียกว่า PPP กนอ.จะชำระเงินร่วมลงทุนของรัฐ 1,010 ล้านบาทต่อปี และได้รับค่าให้สิทธิการร่วมลงทุนจากเอกชนกลุ่มกิจการร่วมค้ากัลฟ์และพีทีทีแทงค์ 300 ล้านบาทต่อปี คิดเป็นค่าร่วมลงทุนที่จ่ายให้กับเอกชน 710 ล้านบาทต่อปี เป็นระยะเวลา 30 ปี
*CGH เห็นมีบิ๊กล็อตต่ำกว่ากระดาน แถมมีชื่อ “เสี่ยไมค์” สดาวุธ เตชะอุบล ผู้ถือหุ้นใหญ่ขายออกมา 7.04% แว่บแรกแอบตกใจ..แต่ไม่กี่อึดใจก็โล่งอก.!ไม่มีอะไรแค่ “เสี่ยไมค์” ปรับพอร์ตพินัยกรรมเท่านั้น เป็นการขายหุ้นให้ลูก ๆ เท่านั้นเอง เอ้าทราบแล้วเปลี่ยน..อย่าไปตกใจเทขายหุ้น CGH ซะล่ะ..อาจขายหมูเอาได้นะ
*JMT ขวัญใจวัยซ่า! ล่าสุดผู้บริหารส่งซิกครึ่งปีหลัง “ท็อปฟอร์ม” แหม๊..“อกอีแป้นจะแตก” เห็นผู้บริหารออกมาส่งซิกว่าครึ่งหลังดีกว่าครึ่งแรกแน่นอน..แถมเตรียมปิดดีลซื้อหนี้เข้าพอร์ตก้อนโต 6,000 ล้านบาทอีก..เอาเป็นว่าน่าสนใจจริง ๆ หุ้นตัวนี้
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น